**Előterjesztés**

**2016. szeptember 26.-i képviselő-testületi ülésre**

**Árpád utcai lépcső felújítása**

**Tisztelt Képviselő-testület!**

Az Árpád utcából a Március 15 tér felé vezető járda erősen elhasználódott a beton feltöredezett, több helyen balesetveszélyes. Egy aránylag egyszerű fejbetonozással (kb. 3-4 cm ráemeléssel) jó pár évre megoldódik a lépcső esetleges balesetveszélyes használata.

A végleges (fagyálló) lépcső csak teljes elbontással és térköves kialakítással vagy fagyálló lapburkolat (élvédő beépítésével)  is megoldás lehet, de ezek jóval költségesebb dolgok.

Az alsó részen lévő pihenőt a lépcső előtt, illetve a felső részen az érkező beton részt el kell bontani és újra betonozni, mert ezekre a részekre nem lehet megoldani a 3-4 cm-es ráemelést, mivel így elviszi a magasságokat, illetve ezek a részek nagyon töredezettek.

A járda mellé a jobb oldalra az korlát elhelyezését is javasolom, melyet saját kivitelezésben el tudunk végezni.

Kérem a Tisztelt Képviselő-testület támogatását a mellékelt árajánlat alapján történő javítás elvégzéséhez.

Kincsesbánya, 2016. szeptember 22.

 Bajkai János

 polgármester